Okresná prokuratúra Nitra 
Damborského 1, 949 99 Nitra 1 	

Sp. zn. : 4 Pv 28/12/4403	Nitra, 19.4.2012
EEČ : 2-32-64-2012

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Nitra
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
Ako otec maloletého dieťaťa XXXXX, nar. XXXXX, trvale bytom u matky XXXXX, hoci má k nemu vyživovaciu povinnosť vyplývajúcu zo Zákona o rodine a  rozsudkom Okresného súdu XXXXX sp.zn. 11P 24/2010 zo dňa 10.05.2010, ktorý nadobudol právoplatnosť dňa 19.05.2010 mu výška tejto povinnosti bola určená tak, že má mesačne prispievať na výživné maloletého XXXXX sumou 76,- € mesačne počnúc od 01.05.2010, pričom si túto vyživovaciu povinnosť riadne pravidelne neplnil od 01.05.2010, čím mu za obdobie od 01.05.2010 do 31.03.2012 vznikol na výživnom dlh vo výške 102,93,- €.

Právna veta:
lebo zanikla trestnosť činu
Odôvodnenie:
Poverený príslušník PZ OO PZ XXXXX uznesením sp. zn. ORP-3290/NR-NR-2011 zo dňa 04.01.2012 podľa § 199 odsek 1 Trestného poriadku začal trestné stíhanie a uznesením sp. zn. ORP-3290/NR-NR-2011 zo dňa 13.02.2012 podľa § 206 odsek 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 odsek 1 Trestného zákona, ktorého sa mal dopustiť na tom skutkovom základe ako otec maloletého dieťaťa XXXXX, nar. XXXXX, trvale bytom u matky XXXXX, hoci má k nemu vyživovaciu povinnosť vyplývajúcu zo Zákona o rodine a  rozsudkom Okresného súdu XXXXX sp.zn. 11P 24/2010 zo dňa 10.05.2010, ktorý nadobudol právoplatnosť dňa 19.05.2010 mu výška tejto povinnosti bola určená tak, že má mesačne prispievať na výživné maloletého XXXXX sumou 76,- € mesačne počnúc od 01.05.2010, pričom si túto vyživovaciu povinnosť riadne pravidelne neplnil od 01.05.2010, čím mu za obdobie od 01.05.2010 do 13.02.2012, kedy mu bolo vznesené obvinenie vznikol na výživnom dlh vo výške 543,26 €.
	Obvinený XXXXX bol za obdobie od 01.05.2010 do 31.03.2012 povinný uhradiť matke maloletého dieťaťa XXXXX na výživnom celkovú sumu 1.748,- €. 
	Obvinený XXXXX poštovými poukážkami uhradil nasledovné sumy výživného: dňa 16.06.2010 - 80,- €, dňa 14.07.2010 - 70 €, dňa 10.08.2010 - 50,- €, dňa 16.10.2010 - 50,- € a dňa 19.11.2010 - 80,- €. V rámci exekúcie vykonávanej v exekučnom konaní Ex 251/11 súdnym exekútorom XXXXX boli na účet oprávnenej XXXXX zaslané nasledovné sumy výživného: v júni 2011 - 121,53 €, v júli 2011 - 152,43 €, v decembri 2011 - 214,29 €, v januári 2012 - 234,49 €, vo februári 2012 - 350,54 € a v marci 2012 - 241,79 €.  Celkový súčet súm výživného uhradeného poštovými poukážkami ako aj zaslané na účet oprávnenej osoby predstavuje sumu 1.315,07 €, čiže dlh k 31.03.2012 na výživnom činil 102,93 €. Následne matka maloletého dieťaťa XXXXX vo svojej výpovedi zo dňa 12.04.2012 potvrdila, že dňa 06.04.2012 jej obvinený XXXXX k jej rukám priamo uhradil finančnú čiastku vo výške 102,93 €, čím má splnenú svoju vyživovaciu povinnosť za obdobie od 01.05.2010 do 31.03.2012 v plnom rozsahu. Taktiež uviedla, že maloleté dieťa netrpelo nebezpečenstvom núdze a ani takýto stav núdze nehrozil, nakoľko svojmu synovi vždy zabezpečila všetky potreby pre jeho život a zdravý vývoj. 
	Podľa § 86 písmeno a) Trestného zákona  trestnosť trestného činu zaniká aj vtedy,  ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.
S poukazom na citované ustanovenie Trestného poriadku a na vyššie uvedené skutočnosti som rozhodla tak, ako je to uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Valentová
prokurátorka